05/10/2017 | Administración LocalMunicipal
A Laracha
Ordenanza Madrugadores. Texto definitivo

O Pleno do Concello da Laracha, en sesión ordinaria celebrada o día 29 de setembro de 2017, aprobou definitivamente o texto desta Ordenanza, que se publica aos efectos da súa entrada en vigor: ORDENANZA REGULADORA DO SERVIZO DE MADRUGADORES DENTRO DO PROXECTO HARMONIZA DA CONCELLERÍA DE SERVIZOS SOCIAIS - TEXTO DEFINITIVO 1.–Obxecto.1.–O Proxecto Madrugadores é unha medida de conciliación, incluída dentro do Programa Harmoniza xunto co proxecto Aula Lúdica de conciliación da vida persoal, familiar e laboral.2.–O proxecto ten como obxectivo principal responder ás necesidades das familias derivadas das dificultades que presentan para poder compatibilizar os seus horarios laborais cos horarios escolares das súas fillas e fillos, garantindo a atención das/os menores por persoal cualificado antes do inicio do horario escolar, onde realizan actividades lúdicas e educativas e teñen a posibilidade de recibir un almorzo equilibrado.2.–Prestación do servizo.1.–O servizo prestarase de luns a venres, en días lectivos, nos centros de educación infantil e primaria do municipio da Laracha: – CEIP Otero Pedrayo. – CEIP Alfredo Brañas. – CEIP de Caión.2.–O horario de prestación do servizo será desde as 7:00 horas, coa apertura do centro educativo, e rematará co comezo do horario escolar establecido en cada centro. Pódense establecer, dentro deste horario, diferentes quendas de entrada.3.–Prestarase o servizo durante os períodos de vacacións escolares, previa solicitude. Neste caso, o servizo prestarao a empresa concesionaria do mesmo na Aula Lúdica, de 7:00 a 9:00 e estará dirixido exclusivamente aos/ás nenos e nenas usuarios/as da Aula Lúdica.4.–Para a posta en marcha do servizo durante as vacacións escolares é necesario contar cun mínimo de 15 usuarios/as fixos/as con almorzo.5.–O número de alumnos/as por grupo en cada centro educativo durante o período escolar será de 15 como mínimo no CEIP Otero Pedrayo, 10 no CEIP Alfredo Brañas e 6 no CEIP de Caión, na modalidade de usuario/a fixo/a.6.–O número máximo de prazas dispoñibles para cada centro farase público no momento da apertura do prazo de inscrición e establecerase en función da demanda real para cada curso, limitado polo espazo que cada centro destine para acoller ao alumnado e realizar as diversas actividades e polo orzamento total destinado ao proxecto.7.–O Concello resérvase o dereito a anular a posta en marcha do servizo se non se supera o número mínimo de usuarios/as.3.–Servizos que comprende: 1.–Servizo de acollida e vixilancia dos escolares participantes. Tarefas: – Apertura do centro educativo ás 7.00. – Recepción e control da chegada dos escolares ao centro educativo. – Vixilancia e protección dos escolares antes do inicio das clases. – Realización de actividades sobre hábitos sociais, educación para a saúde, educación para a convivencia, educación para a igualdade, coeducación, actividades motrices, animación á lectura… 2.–Servizo de almorzo.3.–Persoal: – Monitores/as coas seguintes ratios: – Un/unha monitor/a por cada grupo de ata 15 alumnos/as. – Dous/dúas monitores/as por cada grupo de ata 26 alumnos/as. – Tres monitores/as por cada grupo de 27 a 40 alumnos/as. – Catro monitores/as por cada grupo de 41 a 65 alumnos/as – Todos/as os/as monitores/as deberán contar con titulación mínima de Monitor/a de Tempo Libre ou similar, e posuír o carné de manipulador de alimentos. – Todos/as os/as monitores/as atenderán ao alumnado e deberán garantir os hábitos de hixiene e facerlles un seguimento especial ás nenas e nenos de menor idade ou con dificultades; ademais deberán realizar actividades de lecer, tempo libre e educativas. Tamén deixarán limpo o local destinado ao servizo así como os espazos que ceda o centro para a realización das actividades complementarias. Serán o vínculo entre o alumnado e as nais/ pais, titoras/ titores ou representantes legais. – Camareiros/as coas seguintes ratios. – Un/unha por cada grupo de 15 a 35. – Dous/dúas por cada grupo de 36 a 71. – Os/as camareiros/as estarán a maiores dos/as monitores/as, sempre e cando haxa o número mínimo de solicitantes con almorzo para poñelo en marcha. – Os/as camareiros/as deberán ter o carné de manipulador de alimentos. – Un/unha coordinador/a do programa. – Deberá ter a mesma titulación (como mínimo) que a esixida aos/ás monitores/as. – Deberá coordinar aos/ás monitores/as, polo que rotará polos centros escolares onde se leve a cabo o programa e manterá reunións periódicas co persoal municipal. – No suposto de ter un alumno/a con necesidades educativas especiais ou diversidade funcional e como consecuencia dunha valoración técnica municipal, existirá un/unha monitor/a de apoio especializado/a. Non entanto, a integración de nenos/as con diversidade funcional estará supeditado para cada curso escolar á existencia de persoal cualificado e en número suficiente. Aínda así, solicitarase informe médico que acredite o nivel de autonomía e así poder valorar a posibilidade de integralo no programa.4.–Modalidade de usuarias/os. a) Usuario/a fixo/a: Corresponde a aquel alumnado que se matricula no servizo durante todo o curso escolar ben sexa en mes completo ou días soltos. Pódese dar de alta no momento da matrícula ou, de haber prazas vacantes, con posterioridade. Para cursar a baixa, alta ou modificación da modalidade no servizo deberá ser notificada por escrito nas oficinas municipais antes do día 22 do mes anterior. b) Usuario/a ocasional: Corresponde a aquel alumnado que, habendo prazas dispoñibles, desexe utilizar o servizo ocasionalmente, previa matrícula no concello. Os usos ocasionais deberán comunicarse previamente pola persoa solicitante á empresa contratista polo menos con 24 horas de antelación, sen prexuízo da utilización do servizo sen aviso previo naqueles casos debidamente xustificados pola familia.5.–Requisitos dos beneficiarios. – Estar matriculado nun centro escolar de Educación Infantil e Primaria do concello da Laracha no que se poña en funcionamento o servizo.6.–Tramitación de acceso ao servizo.1.–O servizo será prestado polo concello da Laracha a instancia das persoas interesadas.2.–A solicitude de admisión realizarase no concello da Laracha no período de inscrición.3.–Prazo de inscrición: desde o inicio do período de inscrición do curso escolar ata o 31 de agosto, aínda que no curso escolar coincidente coa posta en marcha do servizo os prazos de inscrición poden ser variados segundo a data de inicio do servizo. Para tal efecto, rematado o prazo de recepción de solicitudes procederase ao exame da documentación presentada e no suposto de que se presentasen máis solicitudes que prazas, a selección dos participantes efectuarase en función das necesidades de conciliación, mediante o que se avaliarán en primeiro lugar as circunstancias laborais da unidade familiar, e a continuación, outras situacións sociofamiliares e persoais que precisen dunha medida de apoio á conciliación da vida persoal, familiar e laboral, avaladas mediante informe do departamento de servizos sociais. No obstante poderán presentarse solicitudes con posterioridade, durante a duración do curso escolar, tendo en conta que, no suposto de que o grupo xa contara co máximo de alumnos/as, o solicitante sería incluído na lista de espera.4.–As persoas usuarias poderán acollerse á redución do prezo das cotas fixadas en concepto de prezos públicos segundo o baremo establecido no anexo 1, mediante os que se avaliará a situación sociofamiliar, laboral–familiar e económica e a permanencia no programa no curso anterior.5.–As solicitudes presentaranse no Rexistro Xeral do Concello segundo o modelo establecido, achegando fotocopia da seguinte documentación debidamente compulsada: a) Resgardo da matrícula escolar. b) Libro de familia. c) DNI dos proxenitores. d) Aqueles usuarios/as que teñan problemas alimentarios ou outros que sexa necesario ter coñecemento dos mesmos por parte do Concello da Laracha, achegarán informe médico onde se recollan. e) Certificado de discapacidade do participante e informe médico, se é o caso. f) Vida laboral do pai, nai e/ou titor/a legal. g) Informe do departamento de servizos sociais, se procede Aqueles usuarios que se acollan á redución nos prezos establecidos deberán achegar ademais a seguinte documentación segundo o caso, debidamente compulsada: h) Título de familia numerosa, de ser o caso. i) Sentenza de separación, divorcio ou viuvez, de ser o caso j) Xustificación de ingresos económicos. Autorización asinada para que o concello solicite os datos da renda á Axencia Tributaria segundo modelo normalizado, xunto coas nómina da empresa liquidadas no ano que corresponda coa data da solicitude. k) Tarxeta de demanda de emprego e certificado do SEPE sobre a percepción de prestación e contía da mesma, se é o caso. l) Acreditación da condición de vítima de violencia de xénero, se procede, mediante algún dos documentos seguintes: 1.º. Certificación da orde de protección ou da medida cautelar, testemuño ou copia autenticada polo/a secretario/a xudicial da propia orde de protección ou da medida cautelar.2.º. Sentenza de calquera orde xurisdicional que declare que a muller sufriu violencia de xénero 3.º. Informe do Ministerio Fiscal que indique a existencia de indicios de violencia, auto de apertura de xuízo oral ou documento equivalente en que conste a existencia dos ditos indicios.4.º. Informe dos servizos sociais e/ou sanitarios da Administración Pública, Autonómica ou Local en que se recolla a dita condición de vítima de violencia de xénero.6.º. Informe dos servizos de acollida da Administración Pública, Autonómica ou Local en que se recolla a dita condición de vítima de violencia de xénero. m) Outra documentación, se procede, nos que consten incidencias familiares, económicas e sociais que puntúen no baremo.7.–Comisión de baremación. A todas as solicitudes recibidas aplicaráselles un procedemento de estimación. Para tal fin constituirase una comisión de seguimento composta por: – A Concelleira de Servizos Sociais, Sanidade, Muller, Emprego e Promoción Económica. – O/A Director/a do Centro Escolar de Educación Infantil e Primaria correspondente. – Unha técnica do departamento de Servizos Sociais. – A técnica responsable do Programa Harmoniza. Os acordos tomaranse por maioría simple. Terán preferencia na adxudicación de praza os/as usuarios/as fixos/as.8.–Cotas.1.–As cotas fixadas en concepto de prezos públicos, valoradas en función dos custos dos servizos recibidos, serán as que se determinen con arranxo á Ordenanza reguladora de prezos públicos para este servizo, que distinguirá A.–Usuarios/as fixos: a) Con utilización do servizo mes completo: Servizo con almorzo Servizo sen almorzo b) Con utilización do servizo por días soltos Servizo con almorzo Servizo sen almorzo B.–Usuarios/as ocasionais: Servizo con almorzo Servizo sen almorzo 2.–Sobre as cotas fixadas en concepto de prezos públicos, os usuarios/as deberán aboar as seguintes porcentaxes segundo o seguinte: – N.º de usuarios/as do servizo ata 25 alumnos/as: o 60% da contía total do custo do servizo. – N.º de usuarios/as do servizo a partir de 26 alumnos/as: o 70% da contía total do custo do servizo. Atopándose o importe restante subvencionado, en todo caso, polo Concello da Laracha.3.–Os usuarios deberán aboar o servizo a mes vencido e mediante domiciliación bancaria, á empresa contratista do Concello, dentro dos cinco primeiros días naturais do mes seguinte. A falta de pagamento dun recibo significará a baixa automática do servizo Na modalidade de usuario/a ocasional, avisarase á empresa contratista polo menos con 24 horas de antelación, sen prexuízo da utilización do servizo sen aviso previo naqueles casos que xustificadamente o soliciten as familias. Nesta modalidade as persoas usuarias aboarán o servizo baixo as condicións da empresa contratista.4.–A alta, baixa ou modificación da modalidade de utilización do servizo deberá ser notificada por escrito ao Concello da Laracha antes do día 22 do mes anterior, en caso contrario deberase aboar a mensualidade correspondente. Se a incorporación se fai unha vez comezado o mes, aboarase o mes completo.5.–Os/as usuarios/as fixos/as poderán acollerse á aplicación das reducións de prezos segundo o recollido no Anexo I.6.–Os días soltos contabilizaranse ata 12 días, a partir do 13.º día cobrarase o mes completo.9.–Extinción do servizo.1.–Serán causa de baixa no servizo: a) O incumprimento dos requisitos establecidos. b) A solicitude dos proxenitores ou representantes legais. c) A falta de pagamento da cota establecida. d) A comprobación das de falsidade nos documentos ou datos achegados. e) A falta de asistencia continuada durante un mes sen causa xustificada. f) A falta de cumprimento da obriga da posta en coñecemento ao concello da modificación sobrevida das circunstancias que deran lugar á redución da cota establecida. ANEXO I 1.–Baremo de aplicación ás solicitudes de admisión no proxecto Madrugadores para a redución da cota establecida: 1.–Situación socio-familiar. – Mulleres vítimas de violencia de xénero 5 puntos – Familia monoparental 4 puntos – Familia numerosa 3 puntos – Dous ou máis usuarios do mesmo núcleo familiar 2 puntos – Calquera outra situación socio–familiar susceptible de valoración 1 punto 2.–Situación laboral-familiar. – Familia monoparental en situación de desemprego:  Sen prestación económica 5 puntos  Con prestación económica 3 puntos – Os dous proxenitores en situación de desemprego:  Sen prestación económica 5 puntos  Con prestación económica 3 puntos – Un dos proxenitores en situación de desemprego:  Sen prestación económica 3 puntos  Con prestación económica 1 punto 3.–Situación económica dos membros da unidade familiar. – Rpc mensual menor ou igual ao 75% do IPREM 5 puntos – Rpc mensual menor ou igual ao 125% do IPREM 4 puntos – Rpc mensual menor ou igual ao 175% do IPREM 3 puntos – Rpc mensual superior ao 175% do IPREM 2 puntos 4.–Permanencia no programa. – Por permanencia do/a alumno/a no programa no curso anterior (todos os meses e días de duración do programa) 2 puntos 2.–Segundo as circunstancias da unidade familiar anteriormente enumeradas, a suma dos seus puntos determinará a redución aplicable, segundo a táboa seguinte: – De 15 puntos en adiante: Redución do 50% das cotas – De 10 a 15 puntos: Redución do 25% das cotas – Menos de 10 puntos: Sen dereito a redución 3.–As persoas usuarias que presenten documentación tendente á aplicación da redución das cotas recollidas no parágrafo anterior deberán informar ao Concello, no prazo de 15 días hábiles desde a data en que se produza, da modificación de calquera das circunstancias que xustificasen a aplicación dos devanditos beneficios. O incumprimento desta obriga suporá, ademais da esixibilidade das cotas que indebidamente deixaron de satisfacer, a inmediata baixa no servizo do/a usuario/a, e a prohibición de solicitalo por un período dun exercicio.4.–As reducións na cota non serán aplicables, en ningún caso, aos usuarios ocasionais.5.–Estas reducións aplícanse sobre os prezos que deban aboar os/as usuarios/as, é dicir, resulta en todo caso, compatible coa subvención aos mesmos con cargo ao Concello 6.–Enténdese por unidade familiar o conxunto de persoas que convivan no mesmo marco físico e se atopen vinculadas por matrimonio ou calquera outra forma de relación estable análoga á conxugal e/ou de parentesco ou as unidades de convivencia cando constitúan núcleos estables de vida en común.7.–Enténdese por familia monoparental, o núcleo familiar composto por un único proxenitor ou proxenitora que non conviva con outra persoa coa que manteña unha relación análoga á conxugal e os fillos ou as fillas menores ao seu cargo, sempre que o outro proxenitor non contribúa economicamente ao seu sustento. Entrada en vigor Conforme o establecido no artigo 49 da LBRL, o procedemento para a aprobación desta Ordenanza será: a) Aprobación inicial polo Pleno. b) Información pública e audiencia aos interesados polo prazo mínimo de trinta días para a presentación de reclamacións e suxestións. c) Resolución de todas as reclamacións e suxestións presentadas, de ser o caso, dentro de prazo e aprobación definitiva polo Pleno. De non habelas entenderase elevada a definitiva a aprobación ata entón provisional. Na Laracha, 2 de outubro de 2017. O alcalde José Manuel López Varela